CELEX: 62019TN0031
Language: lt
Date: 2019-01-15 00:00:00
Title: Byla T-31/19: 2019 m. sausio 15 d. pareikštas ieškinys byloje AF / FRA

18.3.2019   
            
            
               LT
            
            
               Europos Sąjungos oficialusis leidinys
            
            
               C 103/50
            
         
      2019 m. sausio 15 d. pareikštas ieškinys byloje AF / FRA
      
      (Byla T-31/19)
      (2019/C 103/65)
      Proceso kalba: anglų
      
         Šalys
      
      
         Ieškovas: AF, atstovaujamas advokatų L. Levi ir N. Flandin
      
         Atsakovė: Europos Sąjungos pagrindinių teisių agentūra (FRA)
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2018 m. gegužės 9 d. atsakovės sprendimą sudaryti laikinųjų tarnautojų, kuriuos siūloma perklasifikuoti 2017 m., sąrašą, į kurį neįtraukta ieškovo pavardė,
               
            
                  —
               
               
                  prireikus, taip pat panaikinti 2018 m. spalio 5 d. ieškovo gautą FRA sprendimą atmesti ieškovo skundą dėl pirmiau nurodyto sprendimo,
               
            
                  —
               
               
                  atlyginti ieškovui patirtą turtinę žalą,
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi trimis pagrindais.
      
                  1.
               
               
                  Pirmasis ieškinio pagrindas grindžiamas Kitų Europos Sąjungos tarnautojų įdarbinimo sąlygų (KTĮS) 54 straipsnio, Pareigūnų tarnybos nuostatų XIII priedo 30 straipsnio ir FRA vykdomosios valdybos Sprendimo Nr. 2016/01, įtvirtinančio KTĮS 54 straipsnio bendrąsias įgyvendinimo nuostatas, pažeidimu.
               
            
                  2.
               
               
                  Antrasis ieškinio pagrindas grindžiamas Europos Sąjungos pagrindinių teisių chartijos 41 straipsnyje įtvirtintos teisės į gerą administravimą pažeidimu.
               
            
                  3.
               
               
                  Trečiasis ieškinio pagrindas grindžiamas teisinio saugumo principo ir teisėtų lūkesčių pažeidimu.